Nenê (jalgpallur)

Anderson Luiz de Carvalho (mängijanimega Nenê; sündinud 19. juulil 1981 Jundiaís) on Brasiilia jalgpallur, kes mängib poolkaitsjana Brasiilia kõrgliiga klubis Fluminense.

Ta alustas klubikarjääri 1999. aastal Paulistas. Lisaks kodumaa klubidele on ta karjääri jooksul mänginud veel Hispaania, Prantsusmaa, Katari ja Inglismaa klubides.

Hooaegadel 2007–08 ja 2009–10 mängis ta Prantsusmaa kõrgliiga klubis Monaco. Viimasel hooajal lõi ta Monaco särgis kõrgliigas 14 väravat ning valiti liiga parimaks välismängijaks. 

Aastatel 2010–2013 mängis ta Prantsusmaa kõrgliiga klubis Paris Saint-Germain. Hooaegadel 2010–11 ja 2011–12 valiti ta Prantsusmaa kõrgliiga hooaja sümboolsesse koosseisu. Hooajal 2011–12 lõi ta kõrgliigas 21 väravat, jagades sellega liiga hooaja suurima väravaküti arvestuses koos Olivier Giroudiga esikohta.

2018. aasta jaanuaris sõlmis ta kahe aasta pikkuse lepingu Brasiilia kõrgliiga klubiga São Paulo. 2019. aastal suundus ta Fluminensesse.

Saavutused 
Paulista
Campeonato Brasileiro Série C: 2001
Paris Saint-Germain
Ligue 1: 2012–13
Vasco da Gama
Campeonato Carioca: 2016

Viited 

Brasiilia jalgpallurid
Sociedade Esportiva Palmeirase mängijad
Santos FC mängijad
RCD Mallorca jalgpallurid
Deportivo Alavési mängijad
Celta de Vigo mängijad
AS Monaco FC jalgpallurid
RCD Espanyoli jalgpallurid
Paris Saint-Germaini jalgpallurid
West Ham Unitedi mängijad
Club de Regatas Vasco da Gama mängijad
São Paulo FC mängijad
Fluminense Football Clubi mängijad
La Liga mängijad
Ligue 1 mängijad
Premier League'i mängijad
Sündinud 1981